*I denne periode ønsker Lokaludvalget at arbejde videre med Bæredygtig udvikling af lokalområdet. Vi vil arbejde på at understøtte de forskellige arbejdsgrupper f.eks. omkring økonomi.*

**Referat fra møde den 12. april 2023 kl 19-21, Fælleshuset, Idrætsvej (Harndrup)**

**Deltagere: Søren, Gitte, Julie og Elisabeth og Mads**

**Pkt. 1**

Invitere arbejdsgruppe Tilflyttergruppen og Børneuniverset – status, hvordan går det (Gitte og Katrine)

*Katrine måtte desværre melde afbud og Gitte har aftalt med Katrine at fortælle lidt om Børneuniverset og tilflyttergruppen.*

*Tilflyttergruppen kører fint og der er styr på det. Dog kunne de godt ønske sig at der dukkede lidt flere op til deres cafeer. Gruppen har besluttet sig for at booste opslag op omkring deres forskellige tiltag løbende.*

*Børneuniverset har jo fået ny daglig skoleleder, Vivi Ter-Borch. Vivi kommer fra en stilling i Nordfyns kommune.*

*I forbindelse med Vivis start har der været rigtig mange arbejdsopgaver der skal tages hånd om. Dette skyldes jo at der på nuværende tidspunkt er gang i flere forskellige ting, ligesom der i en længere periode har manglet en daglig leder. Man er på nuværende tidspunkt i gang med at fjerne barakkerne og den tidligere skolelærer bygning, som har rummet dagplejen de senere år. Samtidig skal der renoveres gymnastiksal som man netop er påbegyndt, ligesom vinduerne mod vejen skal skiftes.*

*Fællesbestyrelsen arbejder på at gøre de nærliggende områder opmærksom på vores Børneunivers.*

*Lokaludvalget vil på et tidspunkt gerne i dialog med skolelederen og fællesbestyrelsen, for en snak om evt. fremadrettet samarbejde.*

*Julie skriver en mail til Vivi og byder hende velkommen.*

**Pkt. 2**

Referat. Godkendt.
Dagsorden. Godkendt

**Pkt. 3**

Mailbox.

*Der er intet nyt*

**Pkt. 4**

Landsby film

*Mads kontakter folkene fra Landsby film og spørger bl.a. man kan få en anden speaker, der har en mere levende stemme, ligeledes spørger han om der kan sættes billeder ind i filmen, så vi evt. kan vise noget fra områdets forskellige begivenheder.*

*Mads beder ham byde ind med 3 datoer hvor vi kan mødes med dem evt. over teams.*

**Pkt. 5**

Tilflyttergruppen beder om lån af lokaludvalgets konto til indtægter og udgifter.

*LU beslutter at arbejdsgrupper under Fj/Ha Lokaludvalg godt kan få lov til at bruge Lokaludvalgets konto til at sætte penge ind på og hæve fra. Dette gør vi for at de forskellige grupper på nuværende tidspunkt ikke har mulighed for at have penge stående nogen steder.*

*Det er vigtigt at gøre opmærksom på, at det ikke er muligt at bruge kontoen som en låne-konto. Det vil ligeledes sige at kontoen ikke kan bruges som mellemfinansering. Ligeledes er det stadigvæk ikke muligt at benytte Lokaludvalget CVR i forbindelse med nye tiltag. (med henvisning til tidligere referater fra LU møder).*

*Aftalen er betinget af at den til enhver tid siddende kasserer vil påtage sig opgaven. Grupperne skal tage kontakt til LU’s kasserer for at lave aftale om hvordan det rent praktisk skal foregå.*

**Pkt. 6**

Skal vi invitere til lille møde om nye boliger?

*Vi vil gerne hjælpe Boliggruppen med at arrangere små borgermøder hvor der eventuelt kan være mulighed for lejeboliger.*

**Pkt. 7**

Planlægning af årsmødet

*Årsmødet bliver den 11. oktober 2023*

*Vi vil invitere vores brugsuddeler og skoleleder*

***Vi vil gerne kåre årets skulderklap****.*

*Vi skal have nedsat en komite som skal beslutte hvem der skal modtage prisen.*

*Elisabeth laver et skriv som vi lægger på facebook, hvor vi opfordrer folk til at melde sig både til komiteen og ligeledes indstiller årets skulderklap.*

*Disse mail sendes til Lokaludvalgets mail: fjha.lokaludvalg@gmail.com*

*Vi vil opfordre folk til at komme til årsmødet, for at få en dialog omkring eventuelle nye arbejdsgrupper.*

*Til næste møde skal vi tænke over hvor vi skal afholde vores årsmøde*

 **Pkt. 8**

Eventuelt

* Hvem skal inviteret med til næste møde?

*Vi inviterer ingen*

* Nyt fra trafikgruppen

*Trafikgruppen har besluttet sig for at give bolden videre til andre som kunne tænke sig at arbejde med Trafik i vores lokalområde.*

*Kampagnen i forbindelse med deres arbejde kommer op og hænge igen.*

* MitId

*Gitte har oprettet MitId erhverv, og indsætter Julie Christiansen som medadministrator.*

## Mødedatoer:

Datoer for kommende LU møder:
Onsdag den 10. maj

Tirsdag den 6. juni

Torsdag den 17. august